अहिले गर्मि मौशम सुरु भैसकेको छ । गर्मिका कारण हुने बिभिन्न किषिमका रोगहरुको संक्रमण पनि दिन दिनै बढिरहेको छ । आज हामिले गर्मिका कारण हुने रोगहरु र यसबाट बच्ने उपायका बिषयमा दमक अस्पतालका डाक्टर रेवन्त थापा संग कुरा गरेका छौं ।
अहिले बिषेश गरी गर्मिका कारण हुने रोगहरु लिएर धेरै बिरामीहरु आउने गर्नु भएको छ । बिषेश गरी झडापखालाका बिरामी धेरै आउने गरेका छन् । त्यसैगरी छालाका रोगहरु, टाउको दुख्ने रिंगटा लाग्ने लगायतका समस्या लिएर पनि आउनु हुन्छ । र अहिले एक प्रकारको किराको टोकाईले हुने समस्या लिएर पनि आउनु हुन्छ । त्यो किराले टोक्दा चाहीँ शरिर भरी डाबर निश्कंदो रैछ ।
यो मौशममा बिषेश गरी खानेकुराहरु चाँडै सड्ने गल्ने हुन्छ । बासी खाना खानाले समस्या हुन्छ, जाडोमा त्यस्तै खाना खाँदा समस्या नहुन सक्छ तर गर्मि मौशममा चाहिँ चाँडै सड्ने हुनाले बिरामी हुन सकिन्छ । त्यसैगरी बाहिर घाममा श्रम गर्ने व्यक्तिको धेरै पसिना बग्दा शरिरबाट नुनको मात्रा पनि धेरै जान्छ । पानी कम हुन्छ त्यसैले कमजोरी हुने हुन्छ । त्यसैगरी बिभिन्न किरा फट्याङ्ग्राहरु पनि जाडो मौशममा भन्दा गर्मि मौषममा धेरै हुन्छन्, यीनले गर्दा हुने रोगहरु पनि गर्मि मौषमा देखिन्छ ।
यो समयमा धेरै भन्दा धेरै पानी पिउनु पर्छ । हाम्रो शरिरलाई धेरै भन्दा धेरै पानी आवस्यकता पर्दछ । गर्मिमा पशिना बाट र बिभिन्न प्रक्रिया बाट शरिरको पानी धेरै बाहिर निश्कन्छ । त्यसलाई पुर्ति गर्न पानी धेरै पिउनु पर्छ । अर्को कुरा बाहिर घाममा निश्कंदा शरीर ढाक्ने गरीको कपडा लगाउने, छिन छिनमा शितल छहारीमा बस्ने, बासि खानेकुराहरु नखाने, पानीलाई फिल्टर गरेर वा तताएर मात्रै पिउने गर्दा बच्न सकिन्छ ।
गर्मिको कारण झाडापखाला, वान्ता वा कुनै शारिरिक कमजोरी भयो भने घरमै कुनै प्राथमिक उपचार पनि गर्न सकिन्छ की ?
कुनै पनि बिमार भए पछि सबै भन्दा पहिला त स्वास्थ्यकर्मिकोमा लिएर जानु पर्छ । तर स्वास्थ्य संस्था पुग्न समय लाग्छ तत्काल अन्य बिकल्प पनि छैन भने चाहिँ घरमै नुन, चिनि, पानी मिसार खान सकिन्छ । कागति पानी खाने, चिसो ठाउँमा आराम गर्ने गर्दा केहि राहत हुन सक्छ त्यसपछि बिरामीलाई अस्पताल लैजानु पर्छ ।
Next: दमक अस्पतालका मेसु हाजिर गरेर हिँडेपछि विरामीहरु मर्कामा,शब ल्याइएको सत्र घण्टापछि मात्र पोस्टमार्टम
दमक चौकस्थित दमक रिफरल ल्यावको सभाहलमा विहिबार सम्पन्न मेलानमा आवद्ध ल्यावोरेटरीहरुको भेलाले जिल्ला कार्यसमिति पूर्नगठन गरिएको हो । पूर्नगठित जिल्ला समितिको अध्यक्षमा तारकेश्वर यादव चुनिएका छन् । ११ सदस्यीय गठित जिल्ला समितिको उपाध्यक्षमा अमितराज पाण्डे,सचिवमा रञ्जितकुमार महतो,सहसचिवमा पर्शुराम पौडेल( दिपक ) र कोषाध्यक्षमा भूमिका लामिछाने ( ढकाल ) चुनिएका छन् । यसैगरि सदस्यहरुमा सुस्मत निरौला,दीपेन्द्र मोची,विनोद अधिकारी,नारायण घिमीरे,पुरन सापकोटा,सविना बल र बबिन सुन्च्युरी रहेका छन् ।
यसैगरि जिल्ला भेलाले प्याथोजिष्ट डाक्टर गुरुराज मैनालीको संयोजकत्वमा ६ सदस्यीय एक सल्लाहकार समिति समेत गठन गरिएको छ । गठित सल्लाहकार समितिको सहसंयोजकमा अञ्जनीकुमार झा,विल्टु शाह,रोजिना कार्की,देवीप्रसाद भट्टराई र चन्द्र थापा रहेका छन् । मेलानका केन्द्रीय उपाध्यक्ष प्रयागराज पन्तको प्रमुख आतिथ्यतामा भएको सो भेलामा मेलान प्रदेश अध्यक्ष नविन खड्का ,डा. मैनालीलगायतले बोलेका थिए ।
Next: एक बर्ष पछि मेरो कार्यकालमा यति योजना सम्पन्न गरें भनेर गर्भका साथ सबैका सामु उभिने गरि काम गर्ने सोच बनाएको छु : मोहन ढकाल अध्यक्ष रोटरी क्लब अफ दमक